
ประกาศคณะกรรมการคัดเลือกพนักงานส่วนตำบลเพื่อแต่งตั้งให้ดำรงตำแหน่งในระดับที่สูงขึ้น
สำหรับตำแหน่งผู้บริหารขององค์การบริหารส่วนตำบลทรายขาว
เรื่อง  รายชื่อผู้มีสิทธิเข้ารับการคัดเลือกพนักงานส่วนตำบลเพื่อแต่งตั้งให้ดำรงตำแหน่งในระดับที่สูงขึ้น
สำหรับตำแหน่งปลัดองค์การบริหารส่วนตำบล (นักบริหารงานองค์การบริหารส่วนตำบล ๘)
สังกัดองค์การบริหารส่วนตำบลทรายขาว  อำเภอหัวไทร  จังหวัดนครศรีธรรมราช
------------------------------------
ตามที่คณะกรรมการคัดเลือกพนักงานส่วนตำบลเพื่อแต่งตั้งให้ดำรงตำแหน่งในระดับที่สูงขึ้นสำหรับตำแหน่งผู้บริหารขององค์การบริหารส่วนตำบลทรายขาว ได้ประกาศรับสมัครคัดเลือกพนักงานส่วนตำบลเพื่อแต่งตั้งให้ดำรงตำแหน่งที่สูงขึ้น  ตำแหน่งปลัดองค์การบริหารส่วนตำบล  (นักบริหารงานองค์การบริหารส่วนตำบล ระดับ ๘)  ขององค์การบริหารส่วนตำบลทรายขาว  อำเภอหัวไทร  จังหวัดนครศรีธรรมราช  โดยเปิดรับสมัครตั้งแต่  วันที่  ๒ - ๒7  พฤษภาคม ๒๕๕๖  นั้น                                                                                                                   

บัดนี้  การรับสมัครคัดเลือกได้เสร็จสิ้นลงแล้ว   และคณะกรรมการคัดเลือกฯ  ได้พิจารณาคุณสมบัติ  ผู้มีสิทธิเข้ารับการคัดเลือกเรียบร้อยแล้ว  จึงประกาศรายชื่อผู้มีสิทธิเข้ารับการคัดเลือกตามบัญชีรายชื่อแนบท้ายประกาศนี้ และกำหนดวัน เวลา สถานที่และระเบียบเกี่ยวกับการคัดเลือก  ทั้งนี้  การตรวจสอบคุณสมบัติรวมทั้งเงื่อนไขในการสมัครคัดเลือก และประกาศรายชื่อผู้มีสิทธิเข้ารับการคัดเลือกข้างต้นนี้ ได้ตรวจสอบเอกสารตามข้อเท็จจริงที่ผู้สมัครได้ยื่นและรับรองตนเองในใบสมัครฯ ว่าเป็นผู้มีคุณสมบัติตรงตามประกาศรับสมัคร  ดังนั้น  หากปรากฏภายหลังว่าผู้สมัครรายใดมีคุณสมบัติไม่ตรงตามประกาศรับสมัครคัดเลือก จะถือว่าผู้สมัครรายนั้นเป็นผู้ไม่มีสิทธิเข้ารับการคัดเลือกและเป็นผู้ขาดคุณสมบัติในการคัดเลือก


ให้ผู้มีรายชื่อแนบท้ายประกาศนี้ เข้ารับการคัดเลือก (สัมภาษณ์) ตามกำหนดการและรายละเอียดดังนี้


๑. รายงานตัวเข้ารับการคัดเลือกในวันเสาร์ที่ 8  มิถุนายน ๒๕๕๖  ตั้งแต่เวลา  ๐๘.๐๐  น. เป็นต้นไป ณ ห้องประชุมท้องถิ่นอำเภอเมือง   อำเภอเมืองนครศรีธรรมราช  จังหวัดนครศรีธรรมราช


๒. การแต่งกาย แต่งเครื่องแบบราชการสีกากีคอพับแขนยาว โดยนำบัตรประจำตัวพนักงานส่วนตำบลมาแสดงต่อคณะกรรมการคัดเลือกฯ


๓. หากผู้สมัครคัดเลือกรายใดไม่มารายงานตัวเข้ารับการคัดเลือก (สัมภาษณ์) ในวัน เวลา และสถานที่กำหนด  คณะกรรมการคัดเลือกฯ จะถือว่าผู้นั้นสละสิทธิเข้ารับการคัดเลือก



จึงประกาศให้ทราบโดยทั่วกัน

ประกาศ  ณ  วันที่  ๒9  เดือน พฤษภาคม  พ.ศ. ๒๕๕๖





       (นายสมศักดิ์  ราโชกาญจน์)
           ผู้ทรงคุณวุฒิในคณะกรรมการพนักงานส่วนตำบลจังหวัดนครศรีธรรมราช


           ประธานกรรมการคัดเลือกพนักงานส่วนตำบลเพื่อแต่งตั้งให้ดำรงตำแหน่งในระดับที่สูงขึ้น                               
                                      สำหรับตำแหน่งผู้บริหารขององค์การบริหารส่วนตำบลทรายขาว
บัญชีรายชื่อผู้มีสิทธิเข้ารับการคัดเลือกพนักงานส่วนตำบลสายบริหารและคะแนนคุณสมบัติ
(แนบท้ายประกาศคณะกรรมการคัดเลือกฯ ขององค์การบริหารส่วนตำบลทรายขาว  ลงวันที่  19  เมษายน  ๒๕๕๖)
ตำแหน่ง  ปลัดองค์การบริหารส่วนตำบล  (นักบริหารงานองค์การบริหารส่วนตำบล ๘)

